मुंबई गैंगरेप: आरोपियों की अभी तक गिरफ्तारी नहीं होने से नाराज NCP ने निकाला  मोर्चा  
एनसीपी ने निकाला मोर्चा
सुप्रिया सुले के नेतृत्व में निकाला मोर्चा
अभी तक नहीं पकड़े गए गैंगरेप के आरोपी
मुंबई के चुनाभट्टी इलाके में डेढ़ महीना पहले हुए गैंगरेप मामले में आज तक आरोपियों के नही पकड़े जाने से नाराज होकर मुम्बई एनसीपी पार्टी ने निषेध मोर्चा निकाला. इस मोर्चे का नेतृत्व एनसीपी सांसद सुप्रिया सुले कर रहीं थीं. गौरतलब है कि जालना से मुम्बई आई 19 साल की युवती मुम्बई के चेम्बूर में अपने भाई के घर रहती थी. 7 जुलाई को अपने एक सहेली के जन्मदिन समारोह में गई थी. रात में वापस लौटते लड़की का कुछ गुंडों ने गैंगरेप किया था. लेकिन डरी सहमी लड़की के किसी को कुछ नहीं बताया था. 
इस बीच उसकी ताबियत खराब हो गई थी. पिता ने बेटी को गांव बुला लिया था वहां स्थानीय डॉक्टरों को दिखाने के बाद भी जब वो ठीक नहीं हुई तो बड़े अस्पताल में भर्ती कराया गया, जहां उसके साथ बलात्कार का खुलासा हुआ. लड़की के पिता की शिकायत पर वहां अज्ञात लोगों के खिलाफ मामला दर्ज कर मुम्बई के चुना भट्टी पुलिस थाने में जांच के लिए भेजा गया पर अभी तक पुलिस एक भी आरोपी को गिरफ्तार नहीं कर पाई है.
इस बीच पीड़ित युवती की मौत हो गई. इसी संबंध में मुम्बई एनसीपी ने सांसद सुप्रिया सुले के नेतृत्व में चेंबूर से चूनाभट्टी पुलिस थाने तक निषेध मोर्चा निकाला और राज्य में कानून व्यवस्था पर सवाल उठाया.